Burjassot inicia, amb la Baixada, els actes en honor a la festa de la Patrona, la Mare de Déu de la Cabeza
2025-07-24

És sens dubte la processó més multitudinària de l’any i, també una de les més esperades. És la Baixada de la Mare de Déu de la Cabeza, patrona de Burjassot, des de la seua llar habitual, l’Ermita dels patrons del municipi, fins a l’Església Parroquial de Sant Miquel Arcàngel on hui mateix començarà el novenari en honor a la Mare de Déu, fins així arribar als últims dies de setembre, quan Burjassot celebre la festivitat de Sant Miquel Arcàngel i la festa de la seua patrona.

La processó va començar a les 20h, amb la presència i companyia de l’alcalde de la localitat, Rafa García; el regidor de Festes, Manuel Pérez Menero; la regidora de Falles, Estefanía Ballesteros, la regidora d’Educació, Olga Camps i la regidora Amparo Palanca. A més, les clavarieses de la Junta del Novenari i les clavariesas de la Mare de Déu de la Cabeza, van estar acompanyades per tota la família fallera de Burjassot i per la resta de clavaries amb les que compta Burjassot.

Després de travessar la Plaça de l’Ajuntament i el carrer Jorge Juan, es va disparar un impressionant ramillete de focs artificials, just quan la imatge de la Mare de Déu feia la seua entrada en la Plaça de Els Furs. Ja a l’interior del temple parroquial es va procedir al tradicional sorteig de les medalles de la Mare de Déu. Hui, començarà el primer dia de Novena, a les 19:30h.